text: Hul i varme-systemet fundet
  02 januar 2012 kl. 10.44
  Vindinggård-kvarteret i det sydlige Vejle har ingen varme, men teknikerne på Mølholm Varmeværk har langt om længe lokaliseret et større brud på varmerørene..
  Driftleder Steen Erik Hansen på varmeværket fortæller, at der i de seneste dage har været nye brud, fordi der har været lukket for vandet. Det er noget frustrerende, siger han, men sådan fungerer tingene.
  
  Varme igen i morgen
  Steen Erik Hansen kan endnu ikke sige, hvornår der igen er varme i rørene til Vindinggård-området. 
  Lækagen blev fundet først på eftermiddagen. Et gravehold er i gang med at reparere, og forhåbentlig kommer der varme på i løbet af tirsdag.
  
  Gulvvarme med læk
  Lige før jul søgte Mølholm Varmeværk efter et stort brud på varmenettet. Hvert døgn fossede 60.000 liter varmt vand ud fra rørene, og kun ved at lukke hanerne en efter en, lykkedes det at finde frem til et hul i gulvvarmen i et badeværelse hos en ældre dame. 
  Skaden blev udbedret, men til gengæld opstod der andre lækager, som teknikerne nu kæmper for at få lukket.
  